cyanic-selkie/wikianc huggingface dataset:
ბატანგასი
ბატანგასი ერთ-ერთი ყველაზე სწრაფად ურბანიზებადი ქალაქია ფილიპინების მასშტაბით და ცნობილია როგორც „კალაბარსონის ინდუსტრიული საპორტო ქალაქი“. ქალაქში მდებარეობს ბატანგასის საერთაშორისო ნავსადგური, რომელიც ფილიპინებში მგზავრთა და ტვირთის ბრუნვით ერთ-ერთი ყველაზე დატვირთული ტერმინალია. ბატანგასში მდებარეობს ქვეყნის ერთ-ერთი უდიდესი ნავთობგადამამუშავებელი ქარხანა, ბუნებრივი აირის სამი ქარხანა და არაერთი ინდუსტრიული ნაგებობა. ქალაქი პროვინციის საგანმანათლებლო, ინდუსტრიული და სატრანსპორტო ცენტრის ფუნქციას ასრულებს.
გეოგრაფია
ბატანგასი იმავე სახელწოდების მქონე პროვინციის უკიდურეს სამხრეთ ნაწილში მდებარეობს. ქალაქს ბატანგასის ყურე ეკვრის. ბატანგასის ჩრდილოეთით სან-ხოსეს მუნიციპალიტეტი მდებარეობს, სამხრეთით — კუნძულ ვერდის სრუტე, აღმოსავლეთით — იბაანი, ტაისანი და ლობო, ხოლო დასავლეთით — სან-პასკუალი. ქალაქს ჩრდილო-აღმოსავლეთიდან სამხრეთ-დასავლეთის მიმართულებით მდინარე კალუმპანგი სერავს. მდინარის დასავლეთი ნაწილი ძირითადად ვაკეებს უკავია, ხოლო აღმოსავლეთი ნაწილი მეტწილად მთისწინეთებითა და მთებითაა დაფარული.
კლიმატი
კიოპენის კლიმატის კლასიფიკაციით ბატანგასი ტროპიკული სავანის კლიმატურ სარტყელშია მოქცეული, რომელსაც ტროპიკული მუსონური კლიმატი ესაზღვრება. ქალაქში მშრალი სეზონი იანვრიდან აპრილამდე გრძელდება. ტემპერატურა აპრილში 33.3 °C-ს (91.9 °F) აღწევს. წვიმების სეზონი წელიწადის დარჩენილ დროს მოიცავს. ყველაზე წვიმიანი თვე ივლისია, რომლის დროსაც ნალექიანობის მაჩვენებელი 228 მმ-ს უტოლდება. ტენიანობის მაჩვენებელი მთელი წლის მანჩილზე მაღალია.
ეკონომიკა
ბატანგასის ჩრდილო-დასავლეთი ნაწილი კომერციული საქმიანობის ცენტრია, ხოლო ბატანგასის ყურის მახლობელი დაბლობი მძიმე ინდუსტრიის. მართალია ქალაქი კალაბარსონის მთავარი კომერციული და ინდუსტრიული კერაა, თუმცა ბატანგასის ჩრდილოეთ ნაწილში სასოფლო სივრცეები მდებარეობს. საცალო ვაჭრობისა და კომერციული საქმიანობის მთავარი ცენტრი პობლაკიონის ტერიტორიაზე მდებარეობს. ეს ტერიტორია ბანკებით, რესტორნებითა და ადგილობრივი ბიზნეს ობიექტებითაა დაფარული. მთავარი საპორტო ქალაქის სტატუსის გამო ბატანგასში მახლობელი პროვინციებიდან, კუნძულებიდან და სახელმწიფოებიდანაც კი (ჩინეთი, ინდონეზია, მალაიზია და ინდოეთი) მიგრანტები ჩადიან.
სოფლის მეურნეობა
სოფლის მეურნეობა სასოფლო ბარანგაების მოსახლეობის საკვებისა და შემოსავლების მთავარი წყაროა. სასოფლო ბარანგაების მკვიდრები ფერმერები არიან, რომელთაც ძირითადად ქოქოსი, სიმინდი, ბოსტნეული და მანგო მოჰყავთ.
მრეწველობა
სამრეწველო ობიექტები ძირითადად ბატანგასის ნავსადგურში, ტაბანგაოსა და პინამუკანის ტერიტორიებსა და სოროსორო-კარსადაშია განთავსებული. Shell ფილიპინებში შვილობილი კომპანიის, Pilipinas Shell მეშვეობით ტაბანგაოში დიდი ნავთობგადამამუშავებელ ქარხანას ფლობს და სამხრეთ ლუსონსა და ეროვნული დედაქალაქის რეგიონში საკუთარ გაზსადგურებს ამარაგებს. JG Summit Holdings ნავთობქიმიური პროდუქტების მწარმოებელ ობიექტებს ფლობს პინამუკან-იბაბაში.
განათლება
უმაღლეს საგანმანათლებლო დაწესებულებებს შორის აღსანიშნავია ბატანგასის სახელმწიფო უნივერსიტეტი, ფილიპინების უნივერსიტეტის ლიცეუმი ბატანგასი, ბატანგასის უნივერსიტეტი, წმინდა ბრიჯიტის კოლეჯი და სხვ. ბატანგასში ფუნქციონირებს განათლების დეპარტამენტიც. 2013-2014 წლებში ქალაქში 82 დაწყებითი საჯარო სკოლა და 18 უმაღლესი საჯარო სკოლა მდებარეობდა. 2016-2017 წლებისთვის ქალაქში 50 კერძო სკოლა ფუნქციონირებდა.
სქოლიო
კატეგორია:ბატანგასი კატეგორია:ბატანგასის ქალაქები კატეგორია:ფილიპინების პროვინციული დედაქალაქები
ბაჰაჩევე
ბაჰაჩევე (Багачеве) — სოფელი უკრაინაში. მდებარეობს ოდესის ოლქის ველიკა-მიხაილივკის რაიონში. 2013 წელს სოფლის მოსახლეობა 61 კაცს შეადგენდა.
რესურსები ინტერნეტში
კატეგორია:ველიკა-მიხაილივკის რაიონის სოფლები
ალექსანდრე აბაშელის ქუჩა
ალექსანდრე აბაშელის ქუჩა — ქუჩა თბილისში, ვაკის რაიონში (ვაკე); ტიციან ტაბიძის ქუჩიდან მთის ფერდობამდე. წარმოიქმნა XX საუკუნის 40-იან წლებში. ადრე მცხეთის IV შესახვევი ერქვა. 1965 წელს ალექსანდრე აბაშელის სახელი ეწოდა. აქვს 1 ჩიხი.
რუდაქანარი
რუდაქანარი (Rudəkənar) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 479 კაცი.
სახელწოდება მოდის თალიშური ენიდან, rud — „მდინარე“ და kənar — „ნაპირი“.
სქოლიო
კატეგორია:ასტარის რაიონის სოფლები
ხოსე ლუის ტამაიო
ხოსე ლუის ტამაიო ტერანი (José Luis Tamayo Terán; დ. 29 ივლისი, 1858 — გ. 7 ივლისი, 1947) — ეკვადორის პრეზიდენტი 1920 წლის 1 სექტემბრიდან 1924 წლის 31 აგვისტომდე. იგი ეკვადორის რადიკალური ლიბერალური პარტიის წევრი იყო.
რესურსები ინტერნეტში
კატეგორია:დაბადებული 29 ივლისი კატეგორია:დაბადებული 1858 კატეგორია:გარდაცვლილი 7 ივლისი კატეგორია:გარდაცვლილი 1947 კატეგორია:ეკვადორის პრეზიდენტები
ოჰრიდის შეთანხმება
ოჰრიდის შეთანხმება — დოკუმენტი, რომელსაც ხელი მოაწერეს მაკედონიის მთავრობამ და ალბანურმა პოლიტიკურმა ძალებმა 2001 წლის 13 აგვისტოს საერთაშორისო საზოგადოების ზეგავლენით. ხელშეკრულების თანახმად შეწყდა 2001 წლის კონფლიქტი.
მოლაპარაკებაში მონაწილეობდნენ:
შეთანხმების ხელმომწერები
ხელშეკრულებას ხელი მოაწერეს:
რესურსები ინტერნეტში
კატეგორია:საერთაშორისო ხელშეკრულებები კატეგორია:ჩრდილოეთ მაკედონიის ისტორია
სან-პედრუ-დუ-პარანა
სან-პედრუ-დუ-პარანა (São Pedro do Paraná) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 285 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პარანავაის შემადგენლობაში.
2010 წლის მონაცემებით, მოსახლეობა 2 491 ადამიანს შეადგენდა, მოსახლეობის სიმჭიდროვე 9.94 კმ²-ზე. ფართობი 250 654 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
აბაშის ქუჩა
აბაშის ქუჩა — ქუჩა ჩუღურეთის რაიონში (ახალი კუკია). ცხრა ძმის მოედნიდან კახა მანიჟაშვილის ქუჩამდე. წარმოიქმნა XX საუკუნის 20-იან წლებში. თბილისის 1934 წლის გეგმაზე ქუჩის მონაკვეთი, სენაკის ქუჩიდან ლებარდის ქუჩამდე, დატანილია როგორც ზანის ქუჩა, ხოლო ლებარდის ქუჩიდან კახა მანიჟაშვილის ქუჩამდე — როგორც ურთის ქუჩა. 40-იან წლებში. აბაშის ქუჩა (აბაშა, აბაშა ) დაერქვა.
ლიტერატურა
კატეგორია:ჩუღურეთის რაიონის ქუჩები
ჭიათურის მიწერილი სანადირო მეურნეობა
ჭიათურის მიწერილი სანადირო მეურნეობა — მიწერილი სანადირო მეურნეობა საქართველოს სსრ ჭიათურის რაიონში. რაიონის მონადირეთა საზოგადოებაზე მიწერილი იყო 12 000 ჰექტარი სანადირო სავარგული. მას აღმოსავლეთით ესაზღვრებოდა საჩხერის რაიონი, დასავლეთით — ზესტაფონის, თერჯოლისა და ტყიბულის რაიონები, ჩრდილოეთით — ამბროლაურის რაიონი, სამხრეთით — ორჯონიკიძის რაიონი. იგი იმერეთის მაღლობზე იყო მოთავსებული. ეს ადგილები ტყით ძლიერ ღარიბი იყო.
სანადირო ცხოველებიდან ძლიერ მცირე რაოდენობით მოიპოვებოდა შველი, კურდღელი, მაჩვი, ტურა, მელა და სხვ.; გადამფრენი ფრინველებიდან — მწყერი და ტყის ქათამი. რაიონის მონადირეები არ იყვნენ დაკმაყოფილებული ადგილობრივი სანადირო ობიექტებით და მეტწილად მეზობელ რაიონებში ნადირობდნენ.
ლიტერატურა
კატეგორია:საქართველოს სსრ მიწერილი სანადირო მეურნეობები
სლოვიანოსერბსკის რაიონი
სლოვიანოსერბსკის რაიონი (Слов’яносербський район) — რაიონი უკრაინაში, ლუჰანსკის ოლქში. მისი ფართობია 830 კმ². 2014 წლის აღწერის მონაცემებით რაიონის მოსახლეობა 54 213 ადამიანს შეადგენდა, ხოლო სიმჭიდროვე 65 კაცს კმ²-ზე. სლოვიანოსერბსკის რაიონის ადმინისტრაციული ცენტრია ქალაქი სლოვიანოსერბსკი.
სქოლიო
კატეგორია:ლუჰანსკის ოლქის რაიონები
მარია ბეატრიქს დე ჰაბსბურგ-ესტე
მარია ბეატრიქს დე ჰაბსბურგ-ესტე (Maria Beatrix von Österreich-Este, Maria Beatrice d'Asburgo-Este, María Beatriz de Austria-Este; დ. 13 თებერვალი, 1824 — გ. 18 მარტი, 1906) — ჰაბსბურგ-ესტეს დინასტიის წარმომადგენელი. მოდენას ჰერცოგ ფრანჩესკო IV-ისა და მარია ბეატრიჩე სავოიელის ასული. კარლისტთა ლიდერ ხუან დე ბურბონის მეუღლე დე მისი ორი ვაჟის დედა.
ბიოგრაფია
მარია ბეატრიქსი დაიბადა 1824 წლის 13 თებერვალს მოდენაში, იტალიაში. იგი იყო მოდენისა და რეჯოს ჰერცოგ ფრანჩესკო IV-ისა და მისი მეუღლის, მარია ბეატრიჩე სავოიელის ქალიშვილი. 1847 წლის 6 თებერვალს კასერტას სასახლეში შედგა მისი და ესპანეთის მეფე კარლ IV-ის შვილიშვილ ხუან დე ბურბონის ქორწინება. როგორც ხუანის ცოლი, იგი ითვლებოდა ესპანეთის დე ფაქტო დედოფლად და ასევე საფრანგეთის ტახტის ლეგიტიმურ მემკვიდრედ.
მრავალწლიანი ქორწინებიდან, ხუანსა და ბეატრიქსს სულ ორი ვაჟი შეეძინათ:
ბეატრიქსი გარდაიცვალა 1906 წლის 18 მარტს 82 წლის ასაკში, ავსტრიის ქალაქ გრაცში.
ლიტერატურა
კატეგორია:დაბადებული 13 თებერვალი კატეგორია:დაბადებული 1824 კატეგორია:გარდაცვლილი 18 მარტი კატეგორია:გარდაცვლილი 1906 კატეგორია:ჰაბსბურგები კატეგორია:დ’ესტე კატეგორია:ავსტრიის პრინცესები
დოი-ლუანგის ეროვნული პარკი
დოი-ლუანგის ეროვნული პარკი (อุทยานแห่งชาติดอยหลวง) — ტაილანდის ერთ-ერთი უდიდესი ეროვნული პარკი. პარკი მოიცავს ჩიანგრაის პროვინციის მაესუაის, პჰანნისა და ვიანგ პა პაოს რაიონებს, ლამპანგის პროვინციის ვანგ ნუეასა და ნგაოს რაიონებს და ფაიაუს პროვინციის მაეჩაისა და მეანგ ფაიაოს რაიონებს.
აღწერა
დოი-ლუანგის ეროვნული პარკი მდებარეობს ფი პან ნამის ქედის უკდურეს ჩრდილო-დასავლეთ მთიანეთში. პარკი 1990 წელს ოთხი არსებული პარკის გაერთიანებით დაარსდა.
1426 მეტრის სიმაღლის დოი ლუანგი მაეჩაის რაიონის ჩრდილოეთ ნაწილში მდებარეობს. იგივვე სახელწოდების მთა (სიმაღლე 1694 მეტრი) მდებარეობს ფი პან ნამის ქედზე, 30 კმ-ით სამხრეთით. პერკის ტერიტორიაზე მიედინება მდინარეები: ვანგი და ლაო. პარკში მდებარეობს კლდოვანი წარმონაქმნები და თვალწარმტაცი ჩანჩქერები, როგორებიცაა ნამტოკ პუ კაენგი, მანტოკ ჩამ პა თონგი და ნამტოკ ვანგ კაევი.
ფლორა და ფაუნა
პარკის ტერიტორიაზე ხარობს: Mesua ferrea, Hopea odorata, Toona ciliata, Lagerstroemia tomentosa და Irvingia malayana; ბინადრობს: ჰიმალაიური დათვი, მალაიური დათვი, მუნჯაკი და ინდოჩინური ლეოპარდი,
სქოლიო
კატეგორია:ტაილანდის ეროვნული პარკები კატეგორია:IUCN კატეგორია II კატეგორია:1990 წელს დაარსებული დაცული ტერიტორიები
ბაჰაჩივკა (ზვენიჰოროდკის რაიონი)
ბაჰაჩივკა (Багачівка) — სოფელი უკრაინაში. მდებარეობს ჩერკასის ოლქის ზვენიჰოროდკის რაიონში. 2013 წელს სოფლის მოსახლეობა 730 კაცს შეადგენდა.
რესურსები ინტერნეტში
კატეგორია:ზვენიჰოროდკის რაიონის სოფლები
შაღლაზუზა
შაღლაზუზა  (Şağlazüzə) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 299 კაცი.
სქოლიო
კატეგორია:ასტარის რაიონის სოფლები
იანაოკის რაიონი
იანაოკის რაიონი (Distrito de Yanaoca) — რაიონი პერუში, კუსკოს რეგიონის კანასის პროვინციაში. მდებარეობს ზღვის დონიდან 3 913 მეტრზე. 2007 წლის მონაცემებით, მოსახლეობა 10 533 ადამიანს შეადგენდა, სიმჭიდროვე 36 ადამიანი კმ²-ზე. ფართობი 292.97 კმ²-ია.
რესურსები ინტერნეტში
კატეგორია:კუსკოს რეგიონის რაიონები კატეგორია:კანასის პროვინციის რაიონები
რომან ახალკაცი
რომან ახალკაცი (დ. 20 თებერვალი 1980, გორი) — ქართველი ფეხბურთელი, გორის „დილას“ ნახევარმცველი.
რესურსები ინტერნეტში
კატეგორია:დაბადებული 1980 კატეგორია:ქართველი ფეხბურთელები კატეგორია:გორის დილას ფეხბურთელები კატეგორია:ფოთის კოლხეთის ფეხბურთელები კატეგორია:ქუთაისის ტორპედოს ფეხბურთელები კატეგორია:მოსკოვის ლოკომოტივის ფეხბურთელები კატეგორია:კალინინგრადის ბალტიკას ფეხბურთელები კატეგორია:ქარვანის ფეხბურთელები კატეგორია:ბაქოს აზალის ფეხბურთელები კატეგორია:ზაქათალის სიმურგის ფეხბურთელები კატეგორია:რუსთავის მეტალურგის ფეხბურთელები კატეგორია:დაბადებული 20 თებერვალი
ხაშურის მიწერილი სანადირო მეურნეობა
ხაშურის მიწერილი სანადირო მეურნეობა — მიწერილი სანადირო მეურნეობა საქართველოს სსრ ხაშურის რაიონში. რაიონის მონადირეთა საზოგადოებაზე მიწერილი იყო 150 000 ჰექტარი სანადირო სავარგული. მისი საზღვრები იყო: აღმოსავლეთით — ქარელის რაიონი, დასავლეთით — ორჯონიკიძისა და საჩხერის რაიონები, ჩრდილოეთით — სამხრეთ ოსეთი და სამხრეთით — ბორჯომის რაიონი. სანადირო ადგილები ძირითადად მთაგორიანი იყო, ტყეები უმთავრესად განლაგებული იყო თრიალეთის ქედის განშტოებების ჩრდილო-აღმოსავლეთ კალთებზე.
თრიალეთის ქედის კალთებზე მდებარე ტყეებში მოიპოვებოდა მცირე რაოდენობით შველი, დათვი, კვერნა.
გარდა ზემოაღნიშნულისა, იშვიათად გვხვდებოდა ირემი, იყო კურდღელი, მაჩვი, ციყვი, ტურა, გარეული კატა და სხვ.
ლიტერატურა
კატეგორია:საქართველოს სსრ მიწერილი სანადირო მეურნეობები
შაჰაღაჯი
რესურსები ინტერნეტში
კატეგორია:ასტარის რაიონის სოფლები
წმინდა ანას ციხესიმაგრე
წმინდა ანას ციხესიმაგრე (Крепость Св. Анны) აგრეთვე ანინის ციხესიმაგრე (Аннинская крепость) — საფორტიფიკაციო ნაგებობა სტაროჩერკასკის მახლობლად, როსტოვის ოლქი, რუსეთის ფედერაცია. წარმოადგენს სტაროჩერკასკის მუზეუმ-ნაკრძალის ფილიალს. XVIII საუკუნის რუსეთის თავდაცვითი არქიტექტურის ძეგლი.
ისტორია
წმინდა ანას ციხესიმაგრე ააგეს 1771 წელს, რუსეთის იმპერატრიცა ანა იოანეს ასულის ბრძანებით. ციხესიმაგრის მშენებლობისათვის გამოიყენეს ვასილევის ყორღანის გრუნტი.
თავის დროზე ციხესიმაგრე იყო ფორპოსტი რუსეთ-ოსმალეთის ომის (1735-1739 წწ.) პერიოდში. ციხესიმაგრის გარნიზონი თვალს ადევნებდა რუსეთის სამხრეთ საზღვრებს და აკონტროლებდა კაზაკთა ჯარებს.
დროთა განმავლობაში წმინდა ანას ციხესიმაგრემ ფორპოსტის როი დაუთმო დიმიტრო როსტოველის ძლიერ და გამაგრებულ ციხესიმაგრეს.
აღწერა
წმინდა ანას ციხესიმაგრე არის ექვსკუთხა თავდაცვითი ნაგებობა, რომელსაც კუთხეებში ექვსი კუთხოვანი კოშკი აქვს ჩატანებული. ექვსკუთხა შენობის თითოეული კედლის სიგრძე 360 მეტრია, სიმაღლე 5-6 მეტრი, სიგანე — 3,5 მეტრი. ციხესიმაგრეს უჭირავს 50,2 ჰა ფართობი. ციხესიმაგრის პერიმეტრია 2 კმ. ციხესიმაგრის ტერიტორიაზე აგებულია, საფარველის ეკლესია, დენთის სარდაფი, კომენდანტის სახლი, ქვედა ციხე. XIX საუკუნეში ყველა ნაგებობა დაინგრა. ციხესიმაგრის ტერიტორიაზე ადგილობრივმა მოსახლეობამ ბოსტნები გააშენა.
ციხესიმაგრე ეკუთვნოდა ე. წ. „უკრაინის თავდაცვით ხაზს“, რომელიც რუსეთის სამხრეთის საზღვრის ფორპოსტს წარმოადგენდა XVIII საუკუნეში.
მას შემდეგ, რაც ოსმალეთთან ბელგრადის საზავო ხელშეკრულების მიხედვით რუსეთმა დონზე ციხესიმაგრეების აშენების უფლება მიიღო, რუსეთის მთავრობამ 1760 წელს გააუქმა წმინდა ანას (ანინის) ციხესიმაგრე. გარნიზონი გადაიყვანეს დიმიტრი დონელის ციხესიმაგრეში.
ანგუნი
230px|thumb|ანგგუნ ჩიპტა სასმი ანგუნი (სრული სახელი ანგუნ ჩიპტა სასმი; Anggun Cipta Sasmi; დ. 29 აპრილი, 1974) — ეროვნებით ინდონეზიელი მომღერალი, რომელიც ამჟამად საფრანგეთის მოქალაქეა. მშობლიური ინდონეზიურის გარდა მღერის ფრანგულ და ინგლისურ ენებზე.
ევროვიზიის 2012 წლის კონკურსზე ბაქოში წარმოადგენდა საფრანგეთს. ფინალში დაიკავა 22-ე ადგილი.
რესურსები ინტერნეტში
კატეგორია:ფრანგი მომღერლები კატეგორია:დაბადებული 1974 კატეგორია:დაბადებული 29 აპრილი
კაკჩიკელის ხალხი
250px|მინი|კაკჩიკელების ოჯახი კაკჩიკელი (Kaqchikel ) — მაიას ხალხების ერთ-ერთი ხალხი ცენტრალური გვატემალის მაღალმთიანეთში.
მაიას პოსტკლასიკურ პერიოდში, კაკჩიკელის ხალხის მთავარი შტოს დედაქალაქი იყო იშიმჩე. მეზობელი კიჩეს ხალხის მსგავსად, კაკჩიკელსაც ოთხი მმართველი მართავდა, რომლებიც პასუხისმგებელნი იყვნენ ადმინისტრაციულ, სამხედრო და რელიგიურ საკითხებზე. კაკჩიკელები საკუთარ ისტორიას წერდნენ წიგნში „კაკჩიკელების ანალები“.
კაკჩიკელის ენაზე მოსაუბრე კიდევ ერთი ხალხი იყო ჩახომა, რომელთა დედაქალაქიც იყო დღეს ნანგრევების სახით შემორჩენილი მიშკო-ვიეხო.
1524 წელს, ქალაქი იშიმჩე ესპანელმა კონკისტადორმა პედრო დე ალვარადომ დაიპყრო. ამ პერიოდში, კაკჩიკელები მეზობელ კიჩეს ხალხს ემტერებოდნენ და ესპანელებს მათ დაპყრობაში ეხმარებოდნენ, შემდეგ კი მათი დაპყრობის ჯერიც დადგა. 1524 წლის 25 ივლისს, იშიმჩეს სიახლოვეს დაარსდა გვატემალის პირველი კოლონიური დედაქალაქი ტეკპან-გვატემალა. კაკჩიკელის ხალხის რამდენიმე აჯანყების შემდეგ, 1527 წლის 22 ნოემბერს დედაქალაქი ანტიგუა-გვატემალის მახლობლად, ქალაქ სიუდად-ვიეხაში გადაიტანეს.
კაკჩიკელის ენაზე, რომელიც მაიას ენებს მიეკუთვნება, დღეს 400 000 ადამიანი საუბრობს. ამჟამად ისინი ძირითადად სოფლის მეურნეობით ირჩენენ თავს, მათი კულტურა კი მაიასა და ესპანური კულტურების ნაზავია.
2002 წლის აღწერის მონაცემებით, სულ 832 968 კაკჩიკელი ცხოვრობდა.
სქოლიო
კატეგორია:მაია კატეგორია:მესოამერიკა კატეგორია:ინდიელები
დუდუ დადიანი
სწავლობდა საქართველოს ფიზიკური კულტურის ინსტიტუტში. დადიანის საკალათბურთო კარიერა კლუბ „მართვეში“ დაიწყო, 1992 წელს „ვითაში“ გადავიდა, რომელმაც იმ წელს საქართველოს ჩემპიონის სახელი მოიპოვა და მომდევნო შვიდი წლის განმავლობაში შეინარჩუნა. 1995 წელს დადიანი საქართველოს ეროვნული ნაკრების წევრი და „ვითას“ კაპიტანი გახდა. სახელი აგრესიული, ზოგჯერ უხეში, თამაშის სტილით გაითქვა. 1999 წელს აქტიური სპორტული მოღვაწეობა შეწყვიტა და არჩეული იქნა საქართველოს კალათბურთის ეროვნული ფედერაციის ვიცე-პრეზიდენტად. 2002 წელს მოკლეს თბილისში, სპორტის დეპარტამენტის შენობაში. გამოძიების ოფიციალური ვერსიით, მკვლელობა დადიანსა და უცნობ ადამიანს შელაპარაკების შედეგად მოხდა. მკვლელი დაუდგენელია. 2002 წლიდან საქართველოს კალათბურთის ფედერაციის მიერ დაწესებულია „დუდუ დადიანის თასი“.
რესურსები ინტერნეტში
კატეგორია:დაბადებული 19 მაისი კატეგორია:დაბადებული 1969 კატეგორია:გარდაცვლილი 22 იანვარი კატეგორია:გარდაცვლილი 2002 კატეგორია:ქართველი კალათბურთელები დუდუ კატეგორია:თბილისში მოკლული ადამიანები
სტანიცია-ლუჰანსკის რაიონი
სტანიცია-ლუჰანსკის რაიონი (Станично-Луганський район) — რაიონი უკრაინაში, ლუჰანსკის ოლქში. მისი ფართობია 1 900 კმ². 2014 წლის აღწერის მონაცემებით რაიონის მოსახლეობა 50 111 ადამიანს შეადგენდა, ხოლო სიმჭიდროვე 26 კაცს კმ²-ზე. სტანიცია-ლუჰანსკის რაიონის ადმინისტრაციული ცენტრია ქალაქი სტანიცია-ლუჰანსკა.
სქოლიო
კატეგორია:ლუჰანსკის ოლქის რაიონები
ისიდრო აიორა
ისიდრო-აიორა, ქალაქი გუაიასის პროვინციაში და პუერტო-აიორა მის სახელს ატარებენ.
რესურსები ინტერნეტში
კატეგორია:ეკვადორის პრეზიდენტები კატეგორია:დაბადებული 2 სექტემბერი კატეგორია:დაბადებული 1879 კატეგორია:გარდაცვლილი 22 მარტი კატეგორია:გარდაცვლილი 1978
ხობის მიწერილი სანადირო მეურნეობა
ხობის მიწერილი სანადირო მეურნეობა — მიწერილი სანადირო მეურნეობა საქართველოს სსრ ხობის რაიონში. რაიონის მონადირეთა საზოგადოებაზე მიწერილი იყო 20 000 ჰექტარი სანადირო სავარგული. მას აღმოსავლეთით საზღვრავდა ცხაკაიას რაიონი, დასავლეთით — შავი ზღვა, ჩრდილოეთით — ზუგდიდის რაიონი და სამხრეთით — ფოთის ტერიტორია. სანადირო მეურნეობა, ძირითადად, მდინარეებით დაკავებულ ადგილებში იყო მოთავსებული. ტყეები აქ უმთავრესად ფოთლოვანი იყო. შედარებით ნახევრად მშრალ ნიადაგზე გავრცელებული იყო მარცვლეული კულტურები და სხვადასხვა სახეობის გვიმრა.
სანადირო ობიექტებიდან აღსანიშნავი იყო ხოხობი, შველი, კურდღელი, მაჩვი, ციყვი, კვერნა, ტურა; გადამფრენებიდან — მწყერი, ტყის ქათამი და სხვ.
ბიომექანიკა
ბიომექანიკა — ბიოლოგიის განშტოება, რომელიც მექანიკის მეთოდების საფუძვლებზე შეისწავლის ცოცხალი არსებების, ცალკეული ორგანოების, ან მთელი ორგანიზმის თვისებებს და მათში მიმდინარე მექანიკურ მოვლენებს.
ისტორია
ბიომექანიკის ისტორია მჭიდროდ არის დაკავშირებული ბიოლოგიის, ტექნიკის, ფიზიკის და მედიცინის ისტორიაზე. აგრეთვე, დაკავშირებულია ფიზიკურ კულტურასთან და სპორტთან. ამ მეცნიერებების მიღწევებმა დახვეწეს და დააზუსტეს ცოდნა ცოცხალი არსებების მოძრაობაზე. თანამედროვე ბიომექანიკა წარმოუდგენელია მექანიკის კანონების გარეშე, რომლებიც ჩამოაყალიბეს არქიმედემ, გალილეო გალილეიმ, ნიუტონმა შორეულ წარსულში.
ანტიკური ხანის უდიდესი მედიკოსი (ჰიპოკრატეს შემდეგ) იყო კლავდიუს გალენი (ახ. წ. 131-201). ანტიკური დროის მსოფლმხედველობის შესწავლასთან ერთად, გალენმა გაიაზრა ორგანიზმის მთლიანობა. ის წერდა:
ნერვული სისტემის შესწავლის შემდეგ, გალენმა დაასკვნა, რომ ნერვები თავისი ფუნქციონალური თვისებებით იყოფა სამ ჯგუფად: ისინი, რომლებიც მიდიან გრძნობის ორგანოებთან, ასრულებენ აღქმის ფუნქციას, მიდიან მოძრაობის კუნთებთან, ხოლო ისინი, რომლებიც მიდიან ორგანებთან, იცავენ მათ დაზიანებისგან. მისი ძირითადი ჯაფა არის დაკავშირებული ადამიანის სხეულის ნაწილებთან. გალენმა ექსპერიმენტალურად აჩვენა, რომ კიდური ხან შიდა კუნთებით იხრება, ხან — გარე. მისი აზრით, ადამიანის სხეულის კუნთებიდან ყველაზე დიდია ბარძაყის კუნთი (რაც შემდგომში ოფიციალურად ფამტკიცდა), რომელიც შედგება დიდი, საშუალო და პატარა კუნთებისგან. ამ კუნთის უკანა ქსოვილები, რომლებიც მიდიან საჯდომის ძვლამდე, აძლიერებენ ფეხის სახსრის გამყარებით. არანაკლები სიმძლავრით ხდება ეს მოქმედება ქვევითა ბოჭკოებზე, რომლებიც ძვლის ქსოვილიდან მოდიან. მაღლა მყოფი ქსოვილები ბარძაყს ისევე ხრიან შიგნით, როგორც ყველაზე მაღლითა ქსოვილები და იმავე დროს, მაღლა წევენ ბარძაყს. მექანიკის განვითარებისთვის შუა საუკუნეებში დიდი გავლენა მოახდინა ლეონარდო და ვინჩის (1452-1519) მრავალმა აღმოჩენამ მექანიზმების თეორემასთან დაკავშირებით, ხახუნმა და სხვა საკითხებმა. ორგანოების ფუნქციების შესწავლისას იგი განიხილავდა ორგანიზმს, როგორც „ბუნებრივი მექანიკის“ ნიმუშს. პირველად მან აღწერა ძვლების და ნერვების რიგი, უდიდესი ყურადღება ექცეოდა ანატომიის შედარებით პრობლემებს. მისი სწრაფვა უკავშირდებოდა ექსპერიმენტალურ მეთოდებს ბიოლოგიაში. ამ მხატვარმა, მათემატიკოსმა, მექანიკოსმა და ინჟინერმა პირველად გამოთქვა უმნიშვნელოვანესი აზრი ბიომექანიკის მომავლისთვის: ბიომექანიკის განვითარებაზე მისმა ხატვის ნიჭმაც გადამწყვეტი როლი ითამაშა. მისი დაკვირვებები, რომლებიც დღეს მისაღები და ჩვეულებრივია, შუა საუკუნეებში რევოლუციური იყო. მაგალითად, ლეონარდო და ვინჩი არის ბიომექანიკის განუყოფელი ნაწილის, ფუნქციონალური ანატომიის სულის ჩამდგმელი.
ლიტერატურა
კატეგორია: ბიოლოგია კატეგორია: ანატომია კატეგორია: მექანიკა
ბაჰაჩივკა (კრივე-ოზეროს რაიონი)
ბაჰაჩივკა (Багачівка) — სოფელი უკრაინაში. მდებარეობს მიკოლაივის ოლქის კრივე-ოზეროს რაიონში. 2013 წელს სოფლის მოსახლეობა 845 კაცს შეადგენდა.
რესურსები ინტერნეტში
კატეგორია:კრივე-ოზეროს რაიონის სოფლები
ივანე დადიანი
ივანე (იოვანე) დადიანი — XI საუკუნის შუა პერიოდის ქართველი დიდგვაროვანი ფეოდალი, დადიანების საგვარეულოს პირველი ცნობილი წარმომადგენელი. „მატიანე ქართლისაჲში“ მოხსენიებულია იმ დიდებულთა შორის, რომლებიც 1045 წელს ლიპარიტ ბაღვაშმა მეფე ბაგრატ IV–სთან დაპირისპირების დროს ანისიდან გამოიტყუა და შეიპყრო. შ. მესხიამ ეს ივანე გააიგივა ერისთავთ-ერისთავ ივანე დადიანთან, რომელიც იხსენიება ე. თაყაიშვილის მიერ ნიკორწმინდის ტაძარში მიკვლეული ერთ-ერთი ხელნაწერის ანდერძ–მინაწერში: „მეოხ ეყავ წინაშე ღმრთისა... ერისთავთ-ერისთავსა იოვანე დადიანსა“.
ნიკოლოზ სადაღაშვილი
ნიკოლოზ 'ნიკა' სადაღაშვილი (დ. 10 ოქტომბერი, 1988) — ქართველი ფეხბურთელი, გორის „დილას“ ყოფილი ნახევარმცველი.
ივანე დადიანი
ლიტერატურა
კატეგორია:ოდიშის ერისთავები ივანე
საქაშამი
საქაშამი  (Səkəşam) — სოფელი აზერბაიჯანში, ლენქორანის რეგიონის ასტარის რაიონში.
რესურსები ინტერნეტში
კატეგორია:ასტარის რაიონის სოფლები
გავაზის ყველაწმინდა
გავაზის ყველაწმინდა — ეკლესია ყვარლის მუნიციპალეტისის სოფელ გავაზის სასაფლაოზე. თარიღდება XIX საუკუნით.
ეკლესია დარბაზულია, ნაგებია ნატეხი ქვით კირის ხსნარზე. დაზიანებულია: ჩამონგრეულია გადახურვა, დანგრეულია კედლების ზედა ნაწილები, იმდენად, რომ სარკმლების კვალი აღარ ჩანს. თაღოვანი შესავლელი დასიდანაა. კარის წირთხლები აგურისაა. ეკლესია უაფსიდოა და აღმოსავლეთით სწორი კედლითაა დასრულებული. საკურთხეველი დარბაზიდან არ არის გამოყოფილი.
ლიტერატურა
კატეგორია:ყვარლის მუნიციპალიტეტის ტაძრები
ქეთევან ქემოკლიძე
ბიოგრაფია
ვოკალისტთა ახალგაზრდა თაობის ერთ-ერთი თვალსაჩინო წარმომადგენელი, მეცოსოპრანო ქეთევან ერმინის ასული ქემოკლიძე დაიბადა თბილისში, 1981 წლის 7 ივლისს. თბილისის ვ. სარაჯიშვილის სახელობის სახელმწიფო კონსერვატორიაში ჩაბარებამდე დაამთავრა თბილისის სულხან ცინცაძის სახელობის ხელოვნების სკოლა და კონსერვატორიასთან არსებული ექსპერიმენტული სასწავლებელი; შემდეგ კონსერვატორიის მაგისტრატურა და თბილისის სახელმწიფო უნივერსიტეტი საერთაშორისო ეკონომიკურ ურთიერთობათა განხრით; 2000-2005 წლებში გახლდათ საქართველოს პრეზიდენტის სტიპენდიატი; 2005 წელს მიენიჭა მაგისტრის წოდება საერთაშორისო ეკონომიკურ ურთიერთობებში. აქტიურად იყო ჩართული ახალგაზრდულ პოლიტიკაში – ახალგაზრდა ეკონომისტთა მმართველთა საბჭოს წევრი, ახალგაზრდული პარლამენტის წევრი, ქართველი ახალგაზრდების ერთ-ერთი წარმომადგენმელი ევროსაბჭოში; გადიოდა სტაჟირებას ფინანსთა სამინისტროში. ასეთივე წარმატებული იყო ქეთევან ქემოკლიძის მუსიკალური კარიერა. 2002 წელს, ჯერ კიდევ კონსერვატორიაში სწავლისას, შედგა მისი წარმატებული სასცენო დებიუტი თბილისის ოპერაში: მადალენა, ემილია, ამადიგი. ამას მოჰყვა მისი გამოსვლები ცნობილ ქართველ დირიჟორებთნ, რეჟისორებთან და ორკესტრებთან, რომელთაგანაც აღსანიშნავია: მოცარტის „რექვიემი“, „მესა-ბრევისი“, პერგოლეზის „სტაბატ მატერი“, ბეთჰოვენის IX სიმფონია, ჰენდელის „მესიას“  და ბახის „საშობაო ორატორიის“ პირველი შესრულება საქართველოში.
ქეთევან ქემოკლიძე თავისი განსაკუთრებული ვოკალური და სასცენო მონაცემების წყალობით დიდი წარმატებით გამოდის მსოფლიოს მნიშვნელოვან საოპერო თეატრებში: აღსანიშნავია მისი გამოსვლა 2010 წელს ლონდონის სამეფო თეატრში, სტეფანოს პარტიით. ბელვედერის კონკურსზე მოგებულ ბარსელონის ლისეუს თეატრის სპეციალურ პრიზს მოჰყვა ვერდის „ოტელოში“ მისი ესპანური დებიუტი. მან თავისი მომაჯადოებელი ქერუბინოთი, მოცარტის „ფიგაროს ქორწინებიდან“, მონტე-კარლოს ოპერის, სანტიაგოს მუნიციპალური თეატრისა და მადრიდის სამეფო თეატრის მსმენელთა გულები დაიპყრო. 2014 წელს დიდი წარმატებით იმღერა კარმენის პარტია ტოკიოს ახალ ნაციონალურ თეატრში. ამ როლითვე წარსდგა პეტერბურგელი მსმენელის წინაშე მარიას სამეფო თეატრში. ამავე წელს შედგა მისი სკანდინავიური დებიუტი იზოლიერის როლით მალმოს ოპერაში. 2015 წელს მან ვერდის „დონ კარლოსში“ პრინცესა ებოლის დაუვიწყარი სახე შექმნა ელ ესკორიალის ფესტივალზე; ამავე წელს პოლონეთის ნაციონალურ ოპერაში, პირველად ამ თეატრის ისტორიაში, დონიცეტის ოპერა „მარიამ სტიუარტის“' მსოფლიო პრემიერა შედგა. დედოფალ ელისაბედის პარტია ქეთევან ქემოკლიძემ იმღერა, ხოლო ლესტერი — ტენორმა შალვა მუქერიამ. ამას მოჰყვა ტოკიოს ნაციონალური ოპერა, სადაც შეასრულა პრეოციოზილას როლი ვერდის „ბედის ძალაში“, კვლავ ქართველ მომღერალთან წყვილში — ლეონორას პარტია იანო თამარმა, იგივე იანო ალიბეგაშვილმა შეასრულა.
ქეთევანი იტალიური თეატრების ხშირი და სასურველი სტუმარია. მონაწილეობდა ლა სკალას ტურნეში იაპონიაში. წარმატებული იყო მისი გამოსვლები ვერონის არენაზე და ვენეციის ფენიჩეს თეატრში, ნეაპოლის სან კარლოს თეატრში, ბერლიოზის „კლეოპატრას სიკვდილი“ სპოლეტოს ფესტივალზე, გუნოს „ფაუსტი“ და მასნეს „ტაისი“ ტურინის სამეფო თეატრში. 2015 წლის ტურნედან აღსანიშნავია, მისი გამოსვლა ავსტრიაში, გრაცის ოპერაში ფენენას პარტიაში ვერდის „ნაბუკოდან“ და პრინცესა კლარისით პროკოფიევის „სამი ფორთოხლის სიყვარულიდან“. ამას მოჰყვა ვენეცია, სადაც სპექტაკლები ცნობილ ვენეციურ კარნავალს დაემთხვა და დაუვიწყარი შთაბეჭდილება დატოვა. ვენეციას მოჰყვა ბარსელონა, შემდეგ კვლავ ავსტრია, მერე ვაშინგტონი და შემდეგ ირლანდია, ვექსფორდის ფესტივალი, სადაც პირველად წარსდგა ირლანდიელი პუბლიკის წინაშე დონნა ინესის როლით დონიცეტის „მარია პადიიდან“. ქეთევან ქემოკლიძის მრავალფეროვანი საკონცერტო გამოსვლებიდან აღსანიშნავია: „ივანე მრისხანე“ და „ალექსანდრე ნევსკი“ საკონცერტო ტურში პეტერბურგის სიმფონიურ ორკესტრთან ერთად მაესტრო იური ტემირკანოვის დირიჟორობით; სტრავინსკის „პულჩინელა“ ა. ბ. მიქელანჯელის ფესტივალსა და ლა სკალას სცენაზე, სოლო კონცერტები ტულუზის კაპიტოლის თეატრში და ვექსფორდის ფესტივალზე, გალა კონცერტები ბერლინში, დუსელდორფის, ლაიფციგისა და ბაზელის საოპერო თეატრებში, საერთაშორისო ფესტივალი „მიტო“, საერთაშორისო ფესტივალი „სტრეზას მუსიკალური კვირეულები“ და სხვა.
ქეთევანმა უდიდესი წარმატებით შეასრულა ადრიანა ფერარეზეს როლი ლეგენდარული ესპანელი რეჟისორის კარლოს საურას ფილმში „მე, დონ ჯოვანი“. გადაღებები მიმდინარეობდა რომში, ოპერატორი კი ოსკაროსანი ვიტორიო სტორარო გახლდათ. ფილმმა გამარჯვება მოიპოვა ტორონტოსა და რომის საერთაშორისო კინოფესტივალებზე. მომღერლის დისკოგრაფია მოიცავს: როსინის „სევილიელ დალაქს“, გუნოს „რომეო და ჯულიეტას“, ვერდის „ოტელოს“, შტრაუსის „სალომეს“, მენდელსონის „ზაფხულის ღამის სიზმარს“ და სხვა. ქეთევან ქემოკლიძე მეუღლის სამსახურის გამო ვენაში ცხოვრობს და მოღვაწეობს. სანდრო შელეგია ვენის უნივერსიტეტის პროფესორია ეკონომიკის განხით. ჰყავთ პატარა ვაჟი — ლუკა. გადატვირთული გრაფიკის მიუხედავად ქეთი სამშობლოში ხშირად ჩამოდის, მეგობრებიც ჩამოჰყავს და საქველმოქმედო კონცერტებში მონაწილეობს. „ვერ წარმოიდგენთ, როგორ მენატრება ჩემი ოჯახის წევრები, მეგობრები და ჩემი პედაგოგი. ნოსტალგია ხშირად შემომაწვება ხოლმე და, როცა თბილისში ჩამოვდივარ, ჩემს სიხარულს საზღვარი არ აქვს. განსაკუთრებული, საოცარი ემოცია მეუფლება, როცა ქართულ სცენაზე ვმღერი, როცა ქართველი მაყურებელი მიყურებს და მისმენს, ამბობს მომღერალი ერთ-ერთ ინტერვიუში.
რესურსები ინტერნეტში
კატეგორია:დაბადებული 1981 კატეგორია:ქართველი ემიგრანტები კატეგორია:თბილისში დაბადებულები კატეგორია:ქართველი მომღერლები კატეგორია:დაბადებული 7 ივლისი კატეგორია:თბილისის სახელმწიფო კონსერვატორიის კურსდამთავრებულები კატეგორია:თბილისის სახელმწიფო უნივერსიტეტის კურსდამთავრებულები
ტამბოარა
2010 წლის მონაცემებით, მოსახლეობა 4 66 ადამიანს შეადგენდა, მოსახლეობის სიმჭიდროვე 24.12 კმ²-ზე. ფართობი 193 347 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ქართულ-ამერიკული უნივერსიტეტი
ქართულ-ამერიკული უნივერსიტეტი (GAU) — უმაღლესი საგანმანათლებლო დაწესებულება.
ისტორია
ატლანტაში ელენე ჯამარჯაშვილი შეხვდა შეერთებულ შტატებში და მსოფლიოში ცნობილ იურისტის კენეტ ა. ქეთშოს. ბ-ნი ქეთშო გულწრფელად დაინტერესდა MBA პროექტის საფუძველზე უნივერსიტეტის ჩამოყალიბების ამოცანით და დათანხმდა დახმარებოდა უნივერსიტეტს პარტნიორული ურთიერთობები დაემყარებინა ერთ-ერთ წამყვან ამერიკულ იურიდიულ სკოლასთან – ამერიკის უნივერსიტეტის ვაშინგტონის სამართლის კოლეჯთან.
2002 წლის დასაწყისში ელენე ჯამარჯაშვილი თბილისში დაბრუნდა და სათანადო ინვესტორის ძებნა დაიწყო. სწორედ ამ დროს მან გაიცნო რ. მაიკლ ქაუგილი, აშშ-ს დაფინანსებით მომუშავე კონსულტანტი, რომელიც საქართველოს მთავრობას დახმარებას უწევდა ბაქო-თბილისი-ჯეიჰანის (BTC) და სამხრეთ კავკასიის (SCP) მილსადენების პროექტებთან დაკავშირებით. ბ-ნი ქაუგილი დათანხმდა უნივერსიტეტის ჩამოყალიბების საწყის ეტაპზე ელენე ჯამარჯაშვილის მრჩეველის როლი შეესრულებინა, ხოლო შემდეგ გახდა უნივერსიტეტის პრეზიდენტი.
დაარსება
მიუხედავად იმ ფაქტისა, რომ თბილისში ბიზნესის ორი საერთაშორისო სკოლა მოქმედებდა, საქართველოში მაინც იყო მოთხოვნილება ჭეშმარიტად დასავლური ყაიდის უნივერსიტეტის შექმნაზე, რომელიც მსმენელებს ბიზნეს-სექტორისათვის საჭირო დამატებით კურსებს, მაგალითად ბიზნესისა და სამართლის გაერთიანებულ კურსს შესთავაზებდა. შესაბამისად, მიღებულ იქნა გადაწყვეტილება უნივერსიტეტში ბიზნესის სკოლის გახსნის შესახებ.
შედეგად, 2005 წლის თებერვალში დაარსდა ამერიკელი და ქართველი ინვესტორების ერთობლივი შპს. აღნიშნულ შპს-სა და მის დირექტორთა საბჭოში გაერთიანებული საიმედო და პატიოსანი ადამიანების ჯგუფმა მტკიცედ გადაწყვიტა, რომ უნივერსიტეტის ფინანსური და ოპერატიული მართვა უმკაცრესი საერთაშორისო სამართლებრივი, ეთიკური და საგანმანათლებლო სტანდარტების მიხედვით უნდა ეწარმოებინა. გარდა ამისა, ინვესტორებს ცოდნისა და გამოცდილების საკმაოდ ფართო სპექტრი გააჩნდათ, მათ შორის ისეთ სფეროებში, როგორიცაა:
2012-2013 სასწავლო წლისათვის GAU ახალ შენობაში გადავიდა (მერაბ ალექსიძის 8), რომელიც სრულად აკმაყოფილებს თანამედროვე საუნივერსიტეტო სტანდარტებს. 3700 კვმ შენობაში განთავსებული ფართო აუდიტორიები, დიდი ბიბლიოთეკა, კაფე, სპორტული დარბაზი, დიდი ეზო ქმნის საუკეთესო სასწავლო გარემოს.
რესურსები ინტერნეტში
კატეგორია:უნივერსიტეტები
ემილიო ესტრადა
ემილიო ესტრადა კარმონა (დ. 28 მაისი, 1855 — გ. 21 დეკემბერი, 1911) — ეკვადორის პრეზიდენტი 1911 წლის 1 სექტემბრიდან 1911 წლის 21 დეკემბრამდე. გარდაიცვალა თანამდებობაზე ყოფნის დროს, გულის შეტევის შედეგად.
მიტროფანოვის ხიდი
მიტროფანოვის ხიდი (Митрофаньевский мост) — საფეხმავლო და საავტომობილო ხიდი შემოვლით არხზე, სანქტ-პეტერბურგში. მდებარეობს საადმირალოს რაიონში. ერთმანეთთან აკავშირებს უსახელო კუნძულსა და შემოვლითი არხის მარცხენა სანაპიროს. ხიდის სიგრძეა 33 მეტრი, ხოლო სიგანე — 16 მეტრი.
მდებარეობა
მდებარეობს მიტროფანოვის გზატკეცილის დასაწყისში. ხიდთან ახლოს მდებარეობს ბალტიის სადგური და იზმაილოვოს პოლკის სასაწყობე შენობების ანსამბლი (კლასიციზმის არქიტექტურულ სტილში 1819-1822 წლებში აგებული შენობა, არქიტექტორი ვ. პ. სტასოვი).
დინების ზემოთ მდებარეობს ვარშავის ხიდი, ხოლო ქვემოთ — ბალტიის ხიდი.
უახლოესი მეტროს სადგურია „ბალტიისკაია“.
სახელწოდება
ხიდმა ოფიციალური სახელი მიიღო 2008 წლის ზაფხულში, მიტროფანოვის გზატკეცილიდან, რომელმაც თავის მხრივ სახელი მიიღო მიტროფანე სასწაულმოქმედის სახელობის სასაფლაოდან.
ისტორია
ხიდის მშენებლობა დაიწყო 2007 წლის იანვარში. გახსნა კი გაიმართა 2007 წლის 10 ოქტომბერს მიტროფანოვის გზატკეცილისა და კუბის ქუჩის დამაკავშირებელ მაგისტრალთან ერთად. თავდაპირველად იგეგმებოდა ბალტიის ხიდის გაფართოება, მაგრამ მოგვიანებით წამოაყენეს წინადადება ახალი ხიდის მშენებლობის შესახებ. პროექტი კი შეიმუშავა „Гипростроймост“-ის ინსტიტუტმა.
რესურსები ინტერნეტში
კატეგორია:სანქტ-პეტერბურგის ხიდები
აიფელ-ბიტბურგ-პრიუმის რაიონი
აიფელ-ბიტბურგ-პრიუმის რაიონი (Eifelkreis Bitburg-Prüm) — რაიონი გერმანიაში. რაიონის ცენტრი — ქალაქი ბიტბურგი. რაიონი შედის რაინლანდ-პფალცის ფედერალურ მხარეში. იკავებს 1.626,12 კვ. კმ. ფართობს. მოსახლეობა შეადგენს 95 762 ადამიანს. მოსახლეობის სიმჭიდროვე — 59 ადამიანი/კვ.კმ-ზე. რაიონის ოფიციალური კოდი — 07 2 32.
რესურსები ინტერნეტში
კატეგორია:რაინლანდ-პფალცის რაიონები
ანა ადამოვიჩი
ანა ადამოვიჩი (დ. 9 ნოემბერი, 1993, კიევი) — უკრაიენლი თეატრისა და კინოსა მსახიობი. დამთავრებული აქვს კიევის ეროვნული კულტურისა და ხელოვნების უნივერსიტეტი. მისი სამსახიობო კარიერა 2007 წელს დაიწყო, ამ დროს ანა 14 წლის იყო.
რესურსები ინტერნეტში
კატეგორია:დაბადებული 9 ნოემბერი კატეგორია:დაბადებული 1993 კატეგორია:უკრაინელი მსახიობები
სტარობილსკის რაიონი
სტარობილსკის რაიონი (Старобільський район) — რაიონი უკრაინაში, ლუჰანსკის ოლქში. მისი ფართობია 6 930,6 კმ². 2020 წლის აღწერის მონაცემებით რაიონის მოსახლეობა 126 010 ადამიანს შეადგენდა, ხოლო სიმჭიდროვე 18 კაცს კმ²-ზე. სტარობილსკის რაიონის ადმინისტრაციული ცენტრია ქალაქი სტარობილსკი.
სქოლიო
კატეგორია:ლუჰანსკის ოლქის რაიონები
ბაჰაჩივკა (უმანის რაიონი)
რესურსები ინტერნეტში
კატეგორია:უმანის რაიონის სოფლები
კონკურენციის სააგენტო
საქართველოს კონკურენციის ეროვნული სააგენტო შექმნილია „კონკურენციის შესახებ“ საქართველოს კანონის საფუძველზე და საქართველოს მთავრობის 2014 წლის 14 აპრილის №288 დადგენილებით დამტკიცებული დებულების შესაბამისად. სააგენტო წარმოადგენს დამოუკიდებელ საჯარო სამართლის იურიდიულ პირს, რომელიც ანგარიშვალდებულია საქართველოს პარლამენტის, საქართველოს პრემიერ მინისტრის და საზოგადოების წინაშე.
სააგენტოს ძირითადი ამოცანაა კონკურენციის პოლიტიკის განხორციელება, საქართველოში კონკურენციის განვითარების ხელშემწყობი პირობების შექმნა, დაცვა და ამ მიზნით ყველა ტიპის ანტიკონკურენციული შეთანხმებისა და ქმედების დაუშვებლობა, გამოვლენა და აღკვეთა.
კონკურენციის ეროვნული სააგენტო თავისი საქმიანობის განხორციელებისას ხელმძღვანელობს საქართველოს კონსტიტუციით, საერთაშორისო შეთანხმებებით, კანონით, სააგენტოს დებულებითა და სხვა სამართლებრივი აქტებით.
სააგენტო საქმიანობის განხორციელებისა და გადაწყვეტილებების მიღების პროცესში არის დამოუკიდებელი.
სააგენტოს საქმიანობის პრინციპებია: დამოუკიდებლობა, არადისკრიმინაციულობა, მიუკერძოებლობა, გამჭვირვალობა და ანგარიშვალდებულება. სააგენტოს საქმიანობის გამჭვირვალობის უზრუნველსაყოფად მისი გადაწყვეტილება ყოველთვის საჯაროა.
სააგენტოს შექმნის ისტორია
დამოუკიდებლობის აღდგენის შემდეგ, საბაზრო ეკონომიკისთვის დამახასიათებელ ინსტიტუტებთან ერთად, დაიწყო კონკურენციის/ანტიმონოპოლიური პოლიტიკის ფორმირების პროცესი საქართველოში. კონკურენციის პოლიტიკის შექმნას, შესაბამისი ორგანოს სტატუსისა და როლის განსაზღვრას საფუძველი 1992 წლიდან ჩაეყარა.
1996 წელს, შეიქმნა პირველი ანტიმონოპოლიური სამსახური. 2005 წელს, დამოუკიდებელი უწყება გაუქმდა. 2014 წლის 14 აპრილს, შეიქმნა საქართველოს კონკურენციის სააგენტო. უწყების ძირითად ამოცანას წარმოადგენს კონკურენციის პოლიტიკის გაძლიერება საქართველოში, კონკურენციის განვითარების ხელშემწყობი პირობების შექმნა, დაცვა და ამ მიზნით ყველა ტიპის ანტიკონკურენციული შეთანხმებისა და ქმედების დაუშვებლობა, გამოვლენა და აღკვეთა. 2020 წლის 4 ნოემბერს, ძალაში შევიდა „კონკურენციის შესახებ“ საქართველოს კანონის ცვლილებების ძირითადი ნაწილი, რომელიც სრულად შეესაბამება საუკეთესო ევროპულ პრაქტიკას, DCFTA-ის მოთხოვნებს და ასახულია ევროკავშირის კონკურენციის სამართალში არსებული ძირითადი პრინციპები. ასევე, 2020 წელს, საქართველოს პარლამენტმა მიიღო გადაწყვეტილება და სააგენტოს სტრუქტურის ქვეშ საქმიანობა დაიწყო სახელმწიფო შესყიდვებთან დაკავშირებული დავების განხილვის საბჭოს აპარატმა. 2021 წლის 1 იანვარს, ძალაში შევიდა ანტიდემპინგური კანონმდებლობა და სააგენტოში შესაბამისმა დეპარტამენტმა დაიწყო ფუნქციონირება. 2022 წლის 29 მარტს, საქართველოს პარლამენტმა „მომხმარებლის უფლებების დაცვის შესახებ“ კანონპროექტი დაამტკიცა. ამავე წლის 1 ივნისს, კანონი შევიდა ძალაში, ხოლო, 2022 წლის 1 ნოემბერს, კონკურენციის ეროვნულმა სააგენტომ აღსრულების პროცესი დაიწყო.
სააგენტოს ფუნქციები და უფლებამოსილებები
საქართველოს კონკურენციის ეროვნული სააგენტოს მიზანია:
სააგენტო უფლებამოსილია:
– გამოავლინოს დომინანტური მდგომარეობის ბოროტად გამოყენების შემთხვევები და კანონით მინიჭებული უფლებამოსილების ფარგლებში, მოახდინოს შესაბამისი რეაგირება;
– გამოავლინოს ეკონომიკურ აგენტებს შორის კონკურენციის საწინააღმდეგო შეთანხმებები და კანონით მინიჭებული უფლებამოსილების ფარგლებში, მოახდინოს მათზე შესაბამისი რეაგირება;
– შეაფასოს დაგეგმილი კონცენტრაციების კონკურენტულ გარემოსთან შესაბამისობა და მიიღოს გადაწყვეტილება კონცენტრაციის დასაშვებობის ან დაუშვებლობის თაობაზე;
– შეისწავლოს სახელმწიფო ხელისუფლების, ავტონომიური რესპუბლიკის ხელისუფლების, მუნიციპალიტეტის ორგანოს და სხვა ადმინისტრაციული ორგანოების მიერ განხორციელებული ქმედებების კონკურენციის კანონმდებლობასთან შესაბამისობა;
– აკონტროლოს სახელმწიფო დახმარებების კონკურენციის კანონმდებლობასთან თავსებადობა;
– განახორციელოს საქართველოს სასაქონლო და მომსახურების ბაზრების მონიტორინგი, ბაზრებზე არსებული ვითარების შესასწავლად და კონკურენტული გარემოს შესაფასებლად;
– უზრუნველყოს საქართველოს საბაჟო ტერიტორიაზე (გარდა თავისუფალი ინდუსტრიული ზონებისა) დემპინგური იმპორტისგან ადგილობრივი ინდუსტრიის დაცვა.
– საქართველოს ტერიტორიაზე დაიცვას მომხმარებლის უფლებები და კანონიერი ინტერესები, განახორციელოს დარღვევის პრევენცია და დარღვეული უფლებების აღდგენის ხელშეწყობა, გამოავლინოს ფაქტები და სათანადო რეაგირება მოახდინოს.
სააგენტოს თავმჯდომარე
კონკურენციის სააგენტოს ხელმძღვანელობს თავმჯდომარე, რომელსაც თანამდებობაზე ნიშნავს და თანამდებობიდან ათავისუფლებს საქართველოს პრემიერ-­მინისტრი.
სააგენტოს თავმჯდომარე:
სააგენტოს თავმჯდომარედ ინიშნება პირი, რომელიც არის საქართველოს მოქალაქე; აქვს ეკონომიკის, სამართლის ან ბიზნესის ადმინისტრირების მაგისტრის ან მასთან გათანაბრებული ხარისხი და სპეციალობით მუშაობის არანაკლებ ათი წლის გამოცდილება; აკმაყოფილებს საქართველოს კანონმდებლობით დადგენილ სხვა მოთხოვნებს.
კონკურენციის ორგანოს ხელმძღვანელი პირები წლების მიხედვით:
ირაკლი ლექვინაძე - საქართველოს კონკურენციის ეროვნული სააგენტოს თავმჯდომარე (2019 წლის 27 ნოემბრიდან - დღემდე)
დავით ჭიჭინაძე - საქართველოს კონკურენციის სააგენტოს თავმჯდომარე მ.შ. (2019 წლის სექტემბერი - 2019 წლის ნოემბერი)
ნოდარ ხადური- საქართველოს კონკურენციის სააგენტოს თავმჯდომარე (2016 წლის დეკემბერი - 2019 წლის სექტემბერი)
გიორგი ბარაბაძე- სსიპ კონკურენციის სააგენტოს თავმჯდომარე (2014 წლის აპრილი - 2016 წლის ნოემბერი)
ლევან რაზმაძე - სსიპ კონკურენციის და სახელმწიფო შესყიდვების სააგენტოს თავმჯდომარე (2013 წლის დეკემბერი - 2014 წლის მარტი)
ტატო ურჯუმელაშვილი - სსიპ კონკურენციის შესყიდვების სააგენტოს თავმჯდომარე (2012 წლის იანვრი - 2013 წლის ნოემბერი)
ლაშა მგელაძე - სსიპ თავისუფალი ვაჭრობისა და კონკურენციის სააგენტოს თავმჯდომარე (2010 წლის მაისი - 2011 წლის დეკემბერი)
გიორგი წერეთელი - საქართველოს ეკონომიკური განვითარების სამინისტროს სახელმწიფო საქვეუწყებო დაწესებულების, საქართველოს თავისუფალი ვაჭრობისა და კონკურენციის სააგენტოს თავმჯდომარე (2005 წლის აგვისტო - 2010 წლის აპრილი)
ემზარ ჯგერენაია - საქართველოს სახელმწიფო ანტიმონოპოლიური სამსახურის უფროსი მ.შ. (2004 წლის სექტემბერი - 2005 წლის ივლისი)
ილია ზაქარიაძე - საქართველოს სახელმწიფო ანტიმონოპოლიური სამსახურის უფროსი მ.შ. (2004 წლის მარტი - აგვისტო)
სანდრო რატიშვილი- საქართველოს სახელმწიფო ანტიმონოპოლიური სამსახურის უფროსი (2003 წლის დეკემბერი- 2004 წლის თებერვალი)
არმაზ თავაძე - საქართველოს სახელმწიფო ანტიმონოპოლიური სამსახურის უფროსი (2001 წლის ნოემბერი - 2003 წლის ნოემბერი)
სლავა ფეტელავა - საქართველოს სახელმწიფო ანტიმონოპოლიური სამსახურის უფროსი მ.შ. (2001 წლის აგვისტო - ოქტომბერი)
გენადი მალაზონია - საქართველოს სახელმწიფო ანტიმონოპოლიური სამსახურის უფროსი (2001 წლის მაისი - ივლისი)
გიორგი ისაკაძე - საქართველოს სახელმწიფო ანტიმონოპოლიური სამსახურის უფროსი (2000 წლის აგვისტო - 2001 წლის აპრილი)
ვაჟა მაისურაძე - საქართველოს სახელმწიფო ანტიმონოპოლიური სამსახურის უფროსი (1996 წლის იანვარი - 2000 წლის ივლისი)
საქართველოს ეკონომიკის სამინისტროს ანტიმონოპოლიური პოლიტიკის მთავარი სამმართველოს უფროსი ( 1995 წლის მარტი - 1996 წლის დეკემბერი)
საქართველოს ეკონომიკის სამინისტროს კონკურენციის განვითარების, მომხმარებელთა უფლებების დაცვისა და სამეწარმეო საქმიანობის მხარდაჭერის სამმართველოს უფროსი (1993 წლის ივნისი - 1995 წლის თებერვალი)
მამუკა ლობჟანიძე - საქართველოს ეკონომიკის სამინისტროს კონკურენციის განვითარების, მომხმარებელთა უფლებების დაცვისა და სამეწარმეო საქმიანობის მხარდაჭერის სამმართველოს უფროსი ( 1992 წლის მარტი - 1993 წლის მაისი)
სქოლიო
კატეგორია:საქართველოს მთავრობა კატეგორია:საჯარო სამართლის იურიდიული პირები
აძეძი
აძეძი ― მდინარე საქართველოში, მცხეთა-მთიანეთის მხარის თიანეთის მუნიციპალიტეტში, ივრის მარჯვენა შენაკადი.
ბრაიან ჯონსი
ლუის ბრაიან ჰოპკინ ჯონსი (1942-1969) — ინგლისელი მუსიკოსი და კომპოზიტორი, ფართოდ ცნობილი, როგორც ინგლისური როკ-ჯგუფის, „როლინგ სტოუნზის“, დამაარსებელი და თავდაპირველი ლიდერი. ბრაიანი თავიდან სლაიდ გიტარისტი იყო, თუმცა მოგვიანებით, „როლინგ სტოუნზში“ მოღვაწეობისას, მრავალ ინსტრუმენტზე უკრავდა, მათ შორის რითმ გიტარაზე, სოლო გიტარაზე, სიტარაზე, კლავიშებიან ინსტრუმენტებზე, ჰარმონიკაზე, საქსაფონსა და დრამზეც კი.
აძეძი
სათავეს იღებს წყაროებიდან, რომლებიც მდებარეობს ქართლის ქედის სამხრეთ შტოზე, სოფელ სიმონიანთხევის დასავლეთით სამ კილომეტრზე, ზღვის დონიდან 1198 მ-ზე. საერთო ვარდნა 223 მ, საშუალო ქანობი 13,9 %. მდინარის სიგრძე 16 კმ. აუზის ფართობი 162 კმ².
ბრაიან ჯონსი
დაიბადა ჩელტენემში, გლოსტერის საგრაფოში. მას უელსური წარმოშობის მშობლები ჰყავდა.
აძეძი
სქოლიო
კატეგორია:მცხეთა-მთიანეთის მხარის მდინარეები კატეგორია:ივრის შენაკადები
ბრაიან ჯონსი
„სატელეფონო ხაზის მეორე ბოლოდან ხმამ, რა საკვირველია, იკითხა, ’რა გქვიათ?’ პანიკა! იატაკზე მადი უოტერსის ალბომი სახელად „The Best of Muddy Waters“ იდო და მეხუთე ტრეკის პირველ მხარეზე იყო „Rollin' Stone Blues“. ჯონსს დაუხედავს ამ წარწერისთვის და უპასუხია „The Rollin' Stones“.
გარკვეული ხნის შემდეგ რიჩარდსმა და ჯაგერმა ჯგუფის მუსიკალური მიმდინარეობის კურსი ჯონსისგან თანდათან გადაიბარეს და ბლუზისკენ აღებული გეზი შეცვალეს, განსაკუთრებით მას შემდეგ, რაც ისინი სიმღერების დამწერი წარმატებული დუო გახდნენ. თუმცა ჯონსმა და რიჩარდსმა შეიმუშავეს გიტარაზე დაკვრის უნიკალური სტილი, რომელსაც რიჩარდსი „ქსოვის ანტიკურ ხელოვნებას“ უწოდებს. ეს სტილი გულისხმობდა ჯონსისა და რიჩარდსის მხრიდან გიტარაზე ერთდროულად დაკვრას, რა დროსაც ისინი ერთმანეთის მონაცვლეობით ასრულებდნენ გიტარის რითმ და სოლო პარტიებს. რიჩარდსმა დაკვრის ეს სტილი ჯგუფის მომდევნო გიტარისტებთანაც (მიკ ტეილორი და რონ ვუდი) გააგრძელა და ის „როლინგ სტოუნზის“ ბგერის დამახასიათებელ ნიშნად ჩამოყალიბდა.
დაძაბულობა ჯგუფის წევრებთან
ბრაიან ჯონსს ცუდი ურთიერთობა ჩამოუყალიბდა ჯგუფის მენეჯერთან, ენდრიუ ლუგ ოლდემთან, რომელმაც ბენდი ისეთი მუსიკალური მიმართულებით წაიყვანა, რომელიც ჯონსის ბლუზის საწყისს ეწინააღმდეგებოდა.
როცა ჯონსს ალკოჰოლსა და ნარკოტიკებზე დამოკიდებულების პრობლემები შეექმნა, მისი მუსიკალური შესრულებები სტუდიაში უფრო და უფრო არასაიმედო გახდა, რამაც საბოლოოდ მისი როლის შემცირება გამოიწვია იმავე ბენდში, რომელიც თავად დააარსა.
ოლდემის თქმით, ჯონსი თავიდანვე გარიყული პიროვნება იყო. 1963 წელს პირველივე ტურნეებზე ის არა ბენდთან ერთად, არამედ ცალკე მოგზაურობდა, სხვა სასტუმროებში რჩებოდა და ითხოვდა დამატებით თანხას. ოლდემის მიხედვით, ჯონსი ემოციური ადამიანი იყო და თავს ჯგუფისგან განცალკევებულად გრძნობდა, რადგან ის არ იყო ძლიერი კომპოზიტორი და ჯგუფში წამყვან როლს კარგავდა. იმედგაცრუებული ჯონსის მიერ ნარკოტიკისა და ალკოჰოლის ჭარბმა მოხმარებამ ის ძლიერ არამეგობრული და ანტისოციალური გახადა.
1967 წელს ჯონსის მეგობარმა გოგონამ ანიტა პალენბერგმა რომანტიკული ურთიერთობა კით რიჩარდსთან დაიწყო, ეს მაშინ მოხდა, როცა სამივენი მაროკოში იყვნენ და ჯონსი ჰოსპიტალიზებული იყო. ამ ფაქტმა ჯონსისა და რიჩარდსის ურთიერთობა კიდევ უფრო დაძაბა. როცა ალკოლოჰისა და ნარკოტიკული ნივთიერებების მოხმარებას კიდევ უფრო მოუმატა, ბრაიანის წვლილი როლინგ სტოუნზის სიმღერებში სულ უფრო და უფრო იშვიათი ხდებოდა. მას გიტარაც კი მობეზრდა და ახალ ეგზოტიკურ ინსტრუმენტებს ეძებდა დასაკრავად, ხშირად აცდენდა ჩაწერებს სტუდიებში.
მისი ურთიერთობა კიდევ უფრო გაფუჭდა ჯაგერთან და რიჩარდსთან. ბრაიანს ცვალებადი ხასიათი ჰქონდა, ხან მეგობრული, მზრუნველი და უდარდელი იყო, ხან კი, უაიმენის, რიჩარდსისა და უოტსის თქმით, მკაცრი, გამაღიზიანებელი და მძიმე ხასიათის ხდებოდა.
ჯონსს ხშირად ჰქონდა პრობლემები სამართალთან, ის არაერთხელ დააპატიმრეს ნარკოტიკული ნივთიერებების ფლობის გამო. რეპეტიციებს ხშირად აცდენდა და როცა ესწრებოდა, უბრალოდ შესაფერის ფსიქოლოგიურ და ფიზიკურ მდგომარეობაში არ იყო, რომ რაიმე შეესრულებინა, ამიტომ თანაჯგუფელები მის გიტარის გამაძლიერებელს უბრალოდ თიშავდნენ და გიტარის ყველა პარტიას რიჩარდსი ასრულებდა ხოლმე. კიდევ მრავალი სხვა პრობლემისა და უსიამოვნო შემთხვევის შემდეგ ჯგუფმა ჯონსი გაუშვა. ჯონსის წამოსვლა „როლინგ სტოუნზიდან“ ფართო საზოგადოებამ აღიქვა, როგორც ჯონსის პირადი გადაწყვეტილება და არა სხვა წევრების მიერ იძულება. საქმე ისაა, რომ „როლინგ სტოუნზმა“ ჯონსს მიანდო, თუ როგორ გააგებინებდა ის საზოგადოებას ამ ამბავს. 1969 წლის 9 ივნისს მან განცხადება გაავრცელა, რომელშიც ამბობდა, რომ ტოვებდა ჯგუფსს, რადანაც მისი და ჯგუფის დანარჩენი წევრების ხედვა სცდებოდა ერთმანეთს. „როლინგ სტოუნზში“ ის ოცი წლის მიკ ტეილორმა ჩაანაცვლა.
გარდაცვალება
ჯონსი ბენდთან განშორებიდან ერთ თვეზე ნაკლებ ხანში საკუთარ სახლში, აუზში, დაიხრჩო 27 წლის ასაკში. ბრაიანი 27 წლიანთა კლუბის წევრია. ჯონსის სიკვდილი მოხსენიებულია მრავალი პოპულარული ჯგუფის მიერ, მისი სიკვდილი იყო პიტ თაუნსენდისა და ჯიმ მორისონის პოემების საგანი. ჯონსთან მიმართებაში საუბრისას ბასისტმა ბილ უაიმენმა მისი გარდაცვალება მოიხსენია, როგორც დიდი ინოვატორის დაკარგვა. 1989 წელს როლინგ სტოუნზი, ბრაიან ჯონსთან ერთად, როკ-ენ-როლის დიდების დარბაზში შეიყვანეს.
ენდრიუ ოლდემის ორკესტრასთან
"365 Rolling Stones" (1964) წამყვანი ვოკალი, ტაში
Hapshash and the Coloured Coat-სთან
"Western Flier" (1969) პიანინო, გიტარა, ჰარმონიკა
ქეღათუ-ყაენი
ქეღათუ-ყაენი (Гайхату; დ. ? — გ. 24 მარტი, 1295) — ჰულაგუიანთა სახელმწიფოს მეხუთე ილხანი (1291-1295 წწ.). ჰულაგუს შვილიშვილი, აბაღა-ხანისა და ნუკდან-ხათუნის შვილი.
არღუნ-ხანის სიკვდილის შემდეგ ილხანის ტახტზე მონღოლური არისტოკრატია ქეღათუს კანდიდატურას განიხილავდა ყაზანთან და ბაიდუსთან ერთად, რომლებიც სარგებლობდნენ უმრავლესობის მხარდაჭერით. საბოლოო არჩევანი შეჩერდა ქეღათუზე, რომელიც ილხანად გამოაცხადეს ქალაქ ხლათში 1291 წლის 23 ივლისს.
1295 წელს ქეღათუ მისმა ბიძაშვილმა ბაიდუმ ტახტიდან ჩამოაგდო და 24 მარტს სიკვდილით დასაჯა.
რესურსები ინტერნეტში
კატეგორია:ჰულაგუიანები კატეგორია:გარდაცვლილი 1295 კატეგორია:გარდაცვლილი 24 მარტი
გიორგი კურმაშვილი
გიორგი კურმაშვილი (დ. 12 ნოემბერი, 1997) — ქართველი ფეხბურთელი, გორის „დილას“ ნახევარმცველი.
რესურსები ინტერნეტში
კატეგორია:დაბადებული 1997 კატეგორია:ქართველი ფეხბურთელები კატეგორია:გორის დილას ფეხბურთელები კატეგორია:დაბადებული 12 ნოემბერი
ხალიდა ჰასილოვა
ხალიდა მამედის ასული ჰასილოვა (Xalidə Məmməd qızı Hasilova; დ. 19 აპრილი, 1920, ზაქათალა — გ. 5 დეკემბერი, 1996) — აზერბაიჯანელი მწერალი ქალი, აზერბაიჯანის ხელოვნების დამსახურებული მოღვაწე.
ბიოგრაფია
დაიბადა 1920 წელს, ქალაქ ზაქათალაში. საშუალო სკოლის დამთავრების შემდეგ ჩაირიცხა ლენინგრადის უნივერსიტეტის ფილოლოგიის ფაკულტეტზე. 1952-1953 წლებში მუშაობდა ჟურნალში „აზერბაიჯანელი ქალი“, ასევე იყო ჟურნალ „მტრედის“ (1966-1972 წლები) და „აზერბაიჯანელი ქალის“ მთავარი რედაქტორი.